CELEX: C2006/096/03
Language: da
Date: 2006-04-22 00:00:00
Title: Sagerne C-37/06 og C-58/06: Anmodning om præjudiciel afgørelse forelagt ved kendelser afsagt henholdsvis den  10.  og  12. januar 2006  af Finanzgericht Hamburg i sagerne Viamex Agrar Handels GmbH (sag C-37/06) og ZVK Zuchtvieh-Kontor GmbH (sag C-58/06) mod Hauptzollamt Hamburg-Jonas

22.4.2006   
            
            
               DA
            
            
               Den Europæiske Unions Tidende
            
            
               C 96/2
            
         Anmodning om præjudiciel afgørelse forelagt ved kendelser afsagt henholdsvis den 10. og 12. januar 2006 af Finanzgericht Hamburg i sagerne Viamex Agrar Handels GmbH (sag C-37/06) og ZVK Zuchtvieh-Kontor GmbH (sag C-58/06) mod Hauptzollamt Hamburg-Jonas
   (Sagerne C-37/06 og C-58/06)
   (2006/C 96/03)
   Processprog: tysk
   Ved kendelser afsagt henholdsvis den 10. og 12. januar 2006, indgået til Domstolens Justitskontor den 23. januar 2006, har Finanzgericht Hamburg (Tyskland) i sagerne Viamex Agrar Handels GmbH (sag C-37/06) og ZVK Zuchtvieh-Kontor GmbH (sag C-58/06) mod Hauptzollamt Hamburg-Jonas forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Kan artikel 1 i forordning nr. 615/98 (1) gyldigt bestemme, at der kun udbetales eksportrestitution, hvis bestemmelserne i direktiv 91/628/EØF (2) om beskyttelse af dyr under transport overholdes?
            
         
               2.
            
            
               Såfremt det første spørgsmål besvares bekræftende: Er bestemmelsen i artikel 5, stk. 3, i forordning nr. 615/98, hvorefter der ikke udbetales eksportrestitution for dyr, for hvis vedkommende myndighederne på grundlag af andre foreliggende oplysninger om overholdelsen af artikel 1 i forordning nr. 615/98 skønner, at direktivet om beskyttelse af dyr under transport ikke er blevet overholdt, forenelig med proportionalitetsprincippet?
            
         
      (1)  EFT L 82, s. 19.
   
      (2)  EFT L 340, s. 17.